Qirg‘izistonda o‘tgan bir sutka ichida 14 kishi koronavirus va pnevmoniyadan vafot etdi, Qozog‘istonda esa yana 1414 kishida COVID-19 aniqlandi

Qozog‘istonda o‘tgan bir sutka ichida yana 787 kishida koronavirus aniqlandi, shuningdek, 627 kishida kasallikning belgisiz holati qayd etilgan. Umumiy hisobda bir sutka davomida COVID-19 qayd etilgan bemorlar soni 1414 kishini tashkil etgan, deb xabar beradi Tengrinews.

Koronavirusga chalinish bo‘yicha yangi holatlar quyidagi hududlarda aniqlangan (umumiy/belgisiz):
Butun mamlakat bo‘ylab koronavirusga chalinganlar soni 89 078 kishiga yetgan. Hozirga qadar 59 517 kishi sog‘aygan. Rasmiy statistikada vafot etganlar soni 793 kishini tashkil etmoqda.
 Qozog‘istonda fuqarolarning ko‘chada tibbiy niqob taqib yurishi majburiy qilib qo‘yildi
Qirg‘izistonda 31-iyul holatiga ko‘ra, koronavirus va shifoxonadan tashqarida yuqtirilgan pnevmoniya bilan kasallanish bo‘yicha yana 662 ta holat qayd etildi, deb xabar beradi Kloop.
Koronavirusga chalingan yangi kasallarning 221 nafari Bishkek shahri hisobiga to‘g‘ri kelmoqda. Shuningdek, quyidagi hududlarda ham koronavirus bilan kasallanish bo‘yicha yangi holatlar qayd etilgan:
Mamlakatda pandemiya boshlanganidan buyon COVID-19 va kasalxonadan tashqarida yuqtirilgan pnevmoniyaga chalinganlarning umumiy soni 35 805 kishiga yetgan. Koronavirus va pnevmoniya bilan kasallanganlarga oid statistika umumiylashtirilgach, ularning soni ortib ketgan.
Bundan tashqari, Sog‘liqni saqlash vazirligi tomonidan o‘tgan bir sutka ichida 14 kishi koronavirus va pnevmoniyadan vafot etgani qayd qilingan. Respublikada pandemiya boshlanganidan buyon vafot etganlar soni 1378 kishiga yetdi. Hozirga qadar 25 037 nafar bemor sog‘aygan.
 Qirg‘izistonda koronavirusga chalingan bemorlar davolanayotgan kasalxona shifokorlarsiz qoldi (video)
Jons Hopkins universiteti ma’lumotlariga ko‘ra, Afg‘onistonda koronavirus bilan kasallanganlar soni 36 542 kishiga yetgan.
Butun mamlakat bo‘ylab koronavirusdan hozirga qadar 25 471 bemor tuzaldi. Umumiy hisobda 1271 kishi kasallik oqibatida vafot etgan.
 JSST “Gidroksixloroxin”ning koronavirusni davolashda samarasiz ekanini ma’lum qildi
Tojikistonda koronavirus bilan kasallanganlar soni 7366 kishiga yetdi.
Mamlakat Sog‘liqni saqlash vazirligining ma’lumotlariga ko‘ra, respublikada o‘tgan sutka davomida yana 37 kishida koronavirus aniqlangan.
Mamlakatda o‘tgan bir sutka ichida 48 kishiga shifoxonadan javob berilgan. Tojikistonda hozirga qadar 60 kishi COVID-19 qurboniga aylangan, 6151 bemor sog‘aygan.
 O‘zbekistonda koronavirus oqibatida yuzaga keladigan o‘limlar statistikasi yangi tartibda yuritilishi mumkin
O‘zbekistonda 31-iyul soat 10:00 holatiga ko‘ra, koronavirus infeksiyasi qayd etilganlar soni 23 558 nafarga yetdi. Ayni paytda mamlakatda 13 680 nafar koronavirus infeksiyasiga chalingan fuqaro (58 foiz) sog‘aygan. Sog‘liqni saqlash vazirligi hisobiga ko‘ra, mamlakatda koronavirus qurbonlari soni 137 kishiga yetgan.